ดูเหมือนว่าร้านกาแฟ ร้านอาหาร ในบางแสนจะเยอะแยะเต็มไปหมด ... แต่อยากนำเสนออีกร้านหนึ่งที่น่าสนใจ ตั้งอยู่สายเลี่ยงหนองมนนี่เอง ร้านเด่นเห็นชัดสะดุดตา ทันทีที่จอดก็สามารถเก็บภาพน่ารักๆหน้าร้านได้เลย มีบริการทั้ง Indoor~Outdoor ภายในกว้างขวางตกแต่งน่ารัก โซฟามีให้เลือกนั่ง ไม่ว่าจะมาเป็นคู่ หรือมาเป็นทีม ไม่คับแคบ มีWifi ให้บริการ พนักงานบริการยิ้มแย้มแจ่มใจ 
      มาพูดถึงอาหาร กาแฟรสชาติดี ( ลาเต้โฟรต) ภาชนะที่ใส่ ดูดี สะอาด ราคาแก้วละ 80 บาทเท่านั้น ถือว่าไม่แพงเวอร์ อาหารรวชาติพอใช้ได้ ไม่ถือว่าอร่อยจนน่าตกใจ รสชาติกลางๆ ( สเต็กไก่ 135/ที่ ) มีเบเกอร์รี่ และ อาหารสไตย์อิตาเลียน และ ไทย เลือกชม เลือกชิมได้ตามใจ
       จุดเด่นของร้านนี้อยู่ตรงที่ สะดุดตา และมีกิจกรรมสนุกๆให้ลูกค้าได้ทำคือ ป้อนนมปลาคาร์ฟ ที่จอดรถจอดริมทางนะคะ ไม่มีที่จอดรถของร้านค่ะ โดยรวมแล้วร้านนี้เป็นอีกร้านนึงในบางแสนที่ควรมาลอง